GiliGold/VAD_KnessetCorpus huggingface dataset:
משה גפני: אני רק רוצה שתדע שהערמות עליהן אנחנו מדברים כאן, מצטברות ערמות במזכירות הוועדה.
משה גפני: יש לך עכשיו בשבועיים האלה העברות בסדר גודל שאתה לא יכול לתאר.
דוד רותם: הוא לא ביקש על זה רביזיה.
דוד רותם: חבר הכנסת אורון ביקש.
משה גפני: לא, על זה.
משה גפני: על הפנייה הקודמת.
אלכס מילר: אני צריך לבדוק.
משה גפני: בסדר, תבדוק.
חיים אורון: כל מפלגה תדאג למשרד שלה.
חיים אורון: אני הורדתי את הרביזיה.
משה גפני: חבר הכנסת מילר לא הוריד.
משה גפני: פניות מספר 568 ו-569 – משרד ראש הממשלה.
חיים אורון: רבנים להתנתקות.
חיים אורון: למה צריך תקציב נוסף?
חיים אורון: בתקציב ההתנתקות אין 250 אלף שקלים?
אריאל קטן: אני מהמשרד לשירותי דת.
אריאל קטן: אנחנו מעבירים שכר לרבני ההתנתקות לפי החלטת הממשלה.
אריאל קטן: יש 12 רבנים .
דוד רותם: מה זה רבני ההתנתקות?
אריאל קטן: רבנים לקהילות יוצאי גוש קטיף.
דוד רותם: הם ממשיכים לקבל משכורת?
משה גפני: אני אסביר לך.
דוד רותם: ידעתי שהרבנים תמכו בהתנתקות, אבל לא ידעתי שבשביל זה מקבלים משכורת.
ציון פיניאן: הם לא קיבלו משכורת במשך כמה חודשים.
משה גפני: חבר הכנסת רותם, מדובר ברבנים שהיו בגוש קטיף והיה סיכום והחלטת ממשלה.
משה גפני: אני חושב שהם היחידים שנשארו עד לרגע זה בלי שכר ואז יש הסדרים כאלה שעשו בהחלטת ממשלה וזה מגיע בהעברות.
חיים אורון: בכל זאת, מה ההסדרים?
משה גפני: משלמים להם.
חיים אורון: עד מתי?
אריאל קטן: עד יישובי הקבע.
אריאל קטן: החלטת הממשלה היא עד יישובי הקבע.
אריאל קטן: עד אז הם עדיין מועסקים.
משה גפני: הם היחידים שנשארו בלי משכורת.
חיים אורון: אבל רוב הישובים לא הולכים לישוב אחד.
אריאל קטן: זה הולך לפי גודל הקהילה.
אריאל קטן: החלטת הממשלה מדברת על כך שאם יש 50 משפחות יוצאי גוש קטיף בקהילה מסוימת, הם זכאים לרב עד כניסה ליישובי הקבע.
אריאל קטן: חסר לנו מעט מאוד כסף כדי לשלם את השכר של החודשיים האחרונים והסכום הזה, ה-250 אלף שקלים האחרונים.
משה גפני: פניות מספר 568 ו-569 – אושרו פה אחד פניות מספר 512, 521 עד 525, 575 –
אורי גבע: בהמשך למה שאמרנו קודם, זאת פנייה זהה במהותה שמעבירה עודפי שכר במשרד המשפטים.
אורי גבע: זה מגיע מסעיף 03, 04, 05, 53, 55 ו-56 וכל זאת על מנת לכסות.
משה גפני: יורד כסף ממשרד המשפטים והולך לחברי הממשלה.
דוד רותם: זה יורד ממשרדי הממשלה והולך למשרד המשפטים.
אורי גבע: זה הולך מתקנות שהן רזרבה ומתקנות שהן שכר.
אלכס מילר: של מי המשכורת?
אורי גבע: משכורות של משרד המשפטים, בתי הדין הרבניים, ההוצאה לפועל והנהלת בתי המשפט.
משה גפני: זה הכל שכר?
אורי גבע: כן.
משה גפני: ה צ ב ע ה פניות מספר 512, 521 עד 525, 575 – אושרו פה אחד אנחנו בעמוד 36.
משה גפני: זאת ההעברה שאמרתי לשרת הקליטה שאני לא אביא אותה עד שלא תיפתר הבעיה הזאת.
יובל יעקובי: הנה היא נפתרת.
משה גפני: לא יאומן כי יסופר.
יובל יעקובי: אני ממשרד האוצר ונמצא כאן גם משרד הקליטה.
דוד רותם: הרב גפני, זה לא נפתר.
משה גפני: אתה רפרנט קליטה?
משה גפני: בוא נחזור לפנייה הקודמת.
משה גפני: בניגוד למה שעושים לי בוועדת החוקה, אני כאן נוהג אחרת.
משה גפני: אנחנו חוזרים לעמוד 11.
משה גפני: פנייה מספר 488 – המשרד לקליטת העלייה, תוכנית החומש לעולי אתיופיה.
אופיר להב: אני ממשרד הקליטה.
אופיר להב: מדובר בתוכנית החומש, השתתפות שלנו ברווחה במסגרת תכנית החומש, מיליון ו-999 אלף שקלים.
משה גפני: חבר הכנסת רותם, יש לך מה לומר בעניין הזה?
דוד רותם: אני מציע לעשות את ההעברה הזאת ולתת להם לעבוד.
משה גפני: ה צ ב ע ה פנייה מספר 488 – אושרה פה אחד אני לא עושה רביזיה.
משה גפני: אנחנו עוברים לעמוד 43.
משה גפני: פניות מספר 570 ו-571 – רשויות מקומיות
סימן טוב: אני ממשרד האוצר.
סימן טוב: הפנייה הזאת נועדה להעביר תוספת של כמעט 9 מיליון שקלים לתקציב הרשויות המקומיות בגין שיפוי הרשויות בגין חוק אזרחים ותיקים.
משה גפני: זה לכל הרשויות?
סימן טוב: זה רק לרשויות שמקבלות מענק איזון.
משה גפני: זה השיפוי, אבל זה לכל הרשויות.
סימן טוב: זה לרשויות שמקבלות מענק איזון.
אלכס מילר: מה קורה עם אלו שהן במפת עדיפות לאומית?
אלכס מילר: גם הן מקבלות?
אלכס מילר: אלו שנכנסו עכשיו למפת עדיפות לאומית, מה קורה אתן?
משה גפני: לא קשור.
משה גפני: זה לפי חוק אזרחים ותיקים.
משה גפני: אין לזה שום קשר.
משה גפני: ה צ ב ע ה פניות מספר 570 ו-571 – אושרו פה אחד פנייה מספר 579 – קרן השביתה של ההסתדרות 2 מיליון שקלים.
משה גפני: אין רפרנט.
משה גפני: פנייה מספר 590 – שירותי דת מדובר בהעברה של 9 מיליון שקלים לפיתוח מבני דת.
משה גפני: מר קטן, תסביר ואני רוצה שחברי ש"ס יקשיבו.
אריאל קטן: המשרד לשירותי דת יצא בפרוייקט גדול למקוואות, קיבל הרשאה להתחייב ב-2006 ועכשיו מדובר כאן על תקצוב המזומן כנגד ההרשאה להתחייב.
משה גפני: שאלות.
משה גפני: ה צ ב ע ה פנייה מספר 590 – אושרה פה אחד פנייה מספר 601 – משרד השיכון
ראובן קוגן: שינוי פנימי בתוך משרד השיכון.
ראובן קוגן: מעבירים כסף מתת ביצוע בתקנה של רשם הקבלנים לרשות להסדרת התיישבות הבדואים.
ראובן קוגן: זה כסף לתפעול שלהם.
ראובן קוגן: תת ביצוע בתקנה של המשרד ביחידת רשם הקבלנים ואת הכסף הזה כרגע מעבירים להצטיידות ברשות הבדואים.
משה גפני: מה הייתם עושים עם הבדואים אם לא היה תת ביצוע?
ראובן קוגן: היו מחכים לשנה הבאה.
ראובן קוגן: זה כסף שמתוקצב בשנה הבאה אבל מכיוון שיש אפשרות להזיז את הכספים בין שנה לשנה, עושים את זה כך.
ראובן קוגן: זה שינוי פנימי.
משה גפני: ה צ ב ע ה פנייה מספר 601 – אושרה פה אחד פנייה מספר 603 – הגנת הסביבה
מיכל שינוול: אני רפרנטית הגנת סביבה באגף התקציבים.
מיכל שינוול: הפנייה נועדה לאפשר תקציב הרשאה להתחייב למשרד לפרוייקטים שהם ארוכי טווח, שלוש שנים ומעלה, בנושאים שונים כמו למשל שיקום נחלים, הקמת יחידות סביבתיות וכולי.
משה גפני: ה צ ב ע ה פנייה מספר 603 – אושרה פה אחד
מאיר בינג: אני רכז המשרד לביטחון פנים ואחראי גם על המינהל האזרחי.
זאב אלקין: האם זה קשור למשרד לביטחון פנים?
מאיר בינג: את חלוקת העבודה התחלנו באגף.
מאיר בינג: זה לא קשור למשרד לביטחון פנים.
מאיר בינג: אני אחראי במשרד האוצר על מספר משרדים – על המשרד לביטחון פנים, על פיקוד העורף, על אגף שיקום, על המינהל האזרחי.
יצחק וקנין: אני מניח שמדובר בכוח אדם.
מאיר בינג: אני מדגיש לפרוטוקול שזה בהתאם למה שסוכם מראש עם יושב ראש הוועדה.
מאיר בינג: מדובר בתוספת של 15 תקנים עבור צוותי סקר לקו סגול.
משה גפני: תשימו לב למה שכתוב.
משה גפני: בפנייה, בקטע השלישי, כתוב "עבור העסקת 15 פקחי קו התפר" ואת זה הוא משנה עכשיו.
מאיר בינג: אני לא משנה.
מאיר בינג: אני רק מדגיש את הכוונה המקורית של דברי ההסבר.
מאיר בינג: בהתאם למה שהבנו קודם, זה לא ברור ולכן אני מדגיש כאן גם לפרוטוקול שמדובר בתקנים עבור צוותי סקר בקו כחול.
משה גפני: זאת לא הקפאה.
מאיר בינג: זאת לא הקפאה.
משה גפני: ה צ ב ע ה נגד – 1 פניות מספר 607 ו-608 – אושרו
יצחק וקנין: אני נגד ואני רוצה רביזיה.
יצחק וקנין: זה כוח אדם.
יצחק וקנין: או שמאשרים כוח אדם או שלא.
זאב אלקין: בואו נצביע על הרביזיה.
יצחק וקנין: תצביע על הרביזיה.
יצחק וקנין: בשבוע שעבר אני הורדתי את הרביזיות אבל השבוע אני לא מוריד אותן.
יצחק וקנין: או שיש כוח אדם או שאין כוח אדם.
יצחק וקנין: לכל המשרדים.
יצחק וקנין: למה זה לא נוגע לך?
משה גפני: הפנייה אושרה.
משה גפני: חבר הכנסת וקנין מבקש רביזיה.
משה גפני: הישיבה לא הסתיימה.
מאיר בינג: לגבי הפנייה הזאת והפנייה הבאה, מספר 610.
משה גפני: תסביר קודם את פנייה מספר 609 ואחר כך גם את 610.
מאיר בינג: הפנייה היא לעשות התאמות בתקציבי השכר בהתאם לביצוע בפועל.
מאיר בינג: שינויים פנימיים בתקציבי השכר בהתאם לביצוע בפועל.
מאיר בינג: אין שם משהו מעניין.
מאיר בינג: זאת פניית סוף שנה שגרתית.
משה גפני: לא הקפאה.
מאיר בינג: לא הקפאה.
אלכס מילר: אולי בשבילך אין משהו מעניין.
זאב אלקין: אני חייב לומר שלא הבנתי.
זאב אלקין: אם תצביע, אני מבקש רביזיה.
זאב אלקין: אתה יכול גם לא להצביע.
מאיר בינג: אני יכול להסביר שוב.
מאיר בינג: התקציב נבנה מראש באמצע השנה הקודמת.
מאיר בינג: בפועל בסופו של דבר יש ביצוע קצת יותר גבוה בתקנה מסוימת בשכר וביצוע קצת יותר נמוך בתקנה אחרת ועושים שינויים בפניות כדי לווסת את התקנות, כך שהתקצוב יתאים לביצוע בפועל.
יצחק וקנין: אני לא מוריד את הרביזיה.
יצחק וקנין: מצדי תפילו את הרביזיה שלי.
אלכס מילר: אדוני היושב ראש, אם אני מקל עליך, אני מושך את הרביזיה.
יצחק וקנין: בשבוע שעבר משכתי את הרביזיה בגלל היושב ראש.
יצחק וקנין: אני לא יכול למשוך אותה.
יצחק וקנין: תאמינו לי שהיושב ראש מבין אותי.
משה גפני: חבר הכנסת אלקין, אתה תבקש רביזיה אם נצביע?
משה גפני: אנחנו נצביע.
משה גפני: אבל למה אתה מבקש רביזיה?
משה גפני: גם לך יש איזו בעיה או משהו עם היושב ראש?
זאב אלקין: עם יושב ראש הוועדה, חס וחלילה.
יצחק וקנין: אין לי בעיה עם היושב ראש.
יצחק וקנין: בן אדם אחרון שיש לי בעיה אתך.
זאב אלקין: אני נהנה מדו שיח פורה מול משרד הביטחון.
משה גפני: ה צ ב ע ה פנייה מספר 609 – אושרה
זאב אלקין: רביזיה.
משה גפני: חבר הכנסת אלקין מבקש רביזיה.
אלכס מילר: אני מצטרף.
זאב אלקין: רביזיה גם לגבי 609 וגם לגבי 610.
משה גפני: פנייה מספר 610.
מאיר בינג: מדובר בפנייה דומה.
משה גפני: אני צריך להשתלט על הפוליטיקה של כולם וזה לא דבר פשוט.
משה גפני: האמת היא שחבר הכנסת וקנין צודק.
משה גפני: אני אצביע על הרביזיה אבל הוא צודק.
משה גפני: חבר הכנסת אלקין גם צודק.
משה גפני: זה כמו עם הרב שבאו אליו לדין תורה והוא אמר שזה צודק וזה צודק, אז באה הרבנית ושאלה מי ישלם את שכר הטרחה והוא אמר שגם היא צודקת.
משה גפני: אתם יוצרים לנו בעיות.
דוד רותם: אצלך זה משפט לא נכון כי שכר טרחה כולם ישלמו.
משה גפני: נצביע על הרביזיה.
משה גפני: אין ברירה.
יצחק וקנין: אתה יכול להפיל את הרביזיה שלי.
משה גפני: אנחנו מצביעים על פנייה 610.
משה גפני: ה צ ב ע ה פנייה מספר 610 – אושרה פה אחד יש רביזיה של חבר הכנסת אלקין אליה מצטרף חבר הכנסת אלכס מילר.
משה גפני: חבר הכנסת אלכס מילר הוריד את הרביזיה הקודמת והוא מצטרף לרביזיה הנוכחית של חבר הכנסת זאב אלקין.
משה גפני: פניות מספר 614 ו-615 – המשרד להגנת הסביבה
מיכל שינוול: פנייה של המשרד להגנת הסביבה לאפשר שינויים פנימיים בתקציב המשרד להתאים לסוף שנה, כולל להעברת תקציב לרשות הטבע והגנים למימון פרוייקטים שמשותפים לשני המשרדים.
משה גפני: ה צ ב ע ה פניות מספר 614 ו-615 – אושרו פה אחד
יצחק וקנין: נשאלתי היכן הפנייה עליה אני מדבר ואמרתי שהיא אפילו לא בספר.
משה גפני: יש הרבה פניות שעדיין לא מגיעות.
משה גפני: זאת אומרת, הן הגיעו לכאן, אבל אתה צודק ואני לא מתווכח.
משה גפני: פנייה מספר 612 – משרד השיכון
ראובן קוגן: 8 מיליון שקלים רזרבה פנימית של משרד השיכון.
ראובן קוגן: רזרבה של משרד השיכון מופשרת לנושא של השלמת מוסדות ציבור, השלמת תשתיות ותיקות בישובים.
משה גפני: באיזה ישובים?
ראובן קוגן: בישובים שהולכים לפי הכללים של משרד הבינוי והשיכון.
ראובן קוגן: יש להם קריטריונים לתמיכה בישובים, גם להשלמת מוסדות ציבור מלפני 1995 וגם לשכונות ותיקות, לתשתיות.
משה גפני: ה צב ע ה פנייה מספר 612 – אושרה פה אחד אנחנו חוזרים לפנייה של משרד החינוך, בעמוד 7.
שירה גרינברג: רפרנטית חינוך, אגף התקציבים.
שירה גרינברג: הפנייה הזאת נועדה לתקצב את הגידול הטבעי במשרד החינוך בסך 130 מיליון שקלים.
שירה גרינברג: כל שנה אנחנו מתקצבים בגלל שמספר התלמידים גדל ובבסיס התקציב יש סכום מסוים שמספיק על פי תחזיות ואנחנו מעדכנים את זה על פי הביצוע בפועל.
שירה גרינברג: הוא מוקצה כאן לשעות לימוד, הוא מוקצה לשירותי עזר, לפסיכולוגים וכדומה.
ציון פיניאן: אני רואה שהחינוך העצמאי נמצא כאן.
משה גפני: בגלל החוק החינוך העצמאי נמצא במערכת הזאת כמו החינוך הממלכתי וגם מעיין החינוך התורני.
ציון פיניאן: יחסית יש מעט.
משה גפני: בהתחלה הייתי קופץ על זה, הייתי שואל מה פתאום החינוך העצמאי מקבל פחות, מה פתאום זה מקבל יותר ולמה בחינוך הממלכתי מקבלים אחרת.
זאב אלקין: אחר כך הבנת שממש לא משנה מה כתוב.
משה גפני: לא רלוונטי מה שמשרד האוצר כותב כאן.
דוד רותם: אחר כך הבנת שהחשבון שלך לא נכון כי אין דבר כזה שהחינוך העצמאי מקבל פחות.
דוד רותם: הבנת שאתה פשוט לא יודע לחשבן.
משה גפני: יש את חוק יסודות התקציב.
משה גפני: מדובר בהעברת שכר של 130 מיליון שקלים, מתוכם 2 מיליון ומשהו שקלים הולכים לחינוך העצמאי.
משה גפני: ה צ ב ע ה פנייה מספר 616 – אושרה פה אחד
זאב אלקין: יש עוד פנייה של משרד החינוך.
משה גפני: היא לא הגיעה לוועדה.
קריאה: לפי הרשימות שלנו, פנייה מספר 604.
משה גפני: שיבדקו אם היא הגיעה לוועדה.
משה גפני: אני מבקש להוסיף מחר בסדר היום שינויים בתקציב.
משה גפני: מחר בסדר היום נוסיף העברות תקציביות.
משה גפני: יכול להיות שנעשה ישיבה מיוחדת של ועדת הכספים ביום שהוא לא יום כנסת על ההעברות.
משה גפני: אנחנו דורשים מהמשרדים האלה.
שירה גרינברג: יש עוד שתי פניות.
משה גפני: אבל הן לא הגיעו אלינו.
משה גפני: מחר נדון בהן.
משה גפני: זה רשות השידור?
קריאה: זאת פנייה מספר 633.
קריאה: החומר חולק.
קריאה: משרד ההסברה.
משה גפני: אני בעד זה והכל בסדר, אבל שקודם כל משרד ההסברה ינהג על פי החוק ושהמזנון ברשות השידור יהיה כשר.
משה גפני: לפני כן אל תביאו שום העברה שלהם.
משה גפני: עם כל הכבוד, משרד צריך לנהוג על פי חוק.
משה גפני: דיברתי עם השר יולי אדלשטיין לפני חודש.
זאב אלקין: הוא אחראי על זה?
זאב אלקין: חשבתי שהשר מרגי אחראי.
דוד רותם: מה הבעיה עם המזנון שם?
משה גפני: יש מזנון ברשות השידור.
זאב אלקין: אדוני היושב ראש, אני שאלתי את השר אלדשטיין.
זאב אלקין: הוא אמר לי שבגלל שלא אושרה הפנייה של השר מרגי בעניין של כוח אדם, הוא לא יכול לפקח על המזנון.
משה גפני: חבר הכנסת רותם, שאלת.
משה גפני: תתייחס ברצינות ליושב ראש.
דוד רותם: בכבוד הראוי.
משה גפני: בכבוד הראוי.
משה גפני: אני דיברתי עם השר יולי אדלשטיין.
משה גפני: פנו אלי עובדים ברשות השידור ואמרו שהמזנון איננו כשר והם לא יכולים לאכול שם.
משה גפני: שאלתי את השר יולי אדלשטיין.
משה גפני: אני לא אומר את זה בגלל זה כמובן, אבל על פי החוק במקומות ציבור צריך שיהיה מזנון כשר.
משה גפני: גם השר יולי אדלשטיין הוא אדם דתי וגם מנהל רשות השידור הוא אדם דתי, ובתקופתם המזנון לא כשר.
משה גפני: הוא התקשר לשם, חזר אלי אחרי יומיים ואמר לי שזה בסדר, המזנון כשר.
משה גפני: פנו אלי העובדים מרשות השידור ואמרו לא מיני ולא מקצתי.
משה גפני: דיברתי אתו אתמול והוא אמר לי: נכון, הם לא שומעים בקולי.
משה גפני: מה שאתה שומע.
משה גפני: מילה במילה.
דוד רותם: זה מזנון של רשות השידור?
קריאה: יש זכיין שמפעיל אותו.
משה גפני: יש עובדים שומרי כשרות והם לא יכולים לאכול בו.
דוד רותם: אבל על פי החוק הוא צריך להיות כשר.
משה גפני: על פי חוק.
משה גפני: לכן אמרתי להם שלפני שיביאו העברות של משרד ההסברה, שינהגו על פי החוק.
דוד רותם: אבל אלה שני משרדים שונים.
יובל יעקובי: זה לא קשור למשרד ההסברה.
משה גפני: רבותיי, אנחנו חוזרים לפנייה של המשרד לקליטת העלייה.
משה גפני: רבותיי, יש הודעה של משרד הפנים שהייתה גם בישיבה הקודמת ולא הצבעתי עליה.
משה גפני: זאת העברה לרשויות המקומיות.
משה גפני: אלה מענקים.
משה גפני: היות שזה דחוף, הם ביקשו לאשר את זה.
משה גפני: בקשה מספר 18121 איננה דורשת הצבעה אלא אם כן אנחנו רוצים להקדים את זה.
משה גפני: יש לחברים התנגדות?
משה גפני: אלה מענקים לרשויות.
משה גפני: יש התנגדות של החברים להצביע על זה?
משה גפני: ה צ ב ע ה בקשה מספר 18121 – אושרה פה אחד יש בקשה נוספת, מספר 06120, שגם היא הודעה של משרד הפנים.
משה גפני: כבאות והצלה.
משה גפני: החברים מסכימים להצביע?
משה גפני: בקשה מספר 06120 - אושרה פה אחד מינהל האוכלוסין, משרד הפנים, בקשה מספר 68119.
משה גפני: ה צ ב ע ה בקשה מספר 68119 – אושרה פה אחד אנחנו אמורים לסיים את הישיבה אם משרד הקליטה לא יגיע.
זאב אלקין: אדוני היושב ראש, אני מבקש הצבעה על הרביזיה.
משה גפני: עוד לא הסתיימה הישיבה.
דוד רותם: אתה רוצה לדון ב-0633?
דוד רותם: זה משרד הקליטה?
משה גפני: הגעתם להסכמה עם משרד הקליטה?
יובל יעקובי: רק לגבי 633.
משה גפני: פנייה מספר 633 – המשרד לקליטת העלייה הייתה כאן שרת הקליטה והיא טענה שלוקחים לה תת ביצוע.
משה גפני: בגלל שהתקציב אושר מאוחר לוקחים לה סעיפי תקציב ומעבירים למשרדים אחרים.
משה גפני: טענה השרה שלוקחים ממנה בתת ביצוע ומעבירים למשרדים אחרים והיא מבקשת – והציג את הנושא גם המנכ"ל והציג נתונים של קליטת עלייה, ועכשיו נעזוב לרגע את הנושא הפוליטי, ונושאים שהמשרד רוצה לבצע אבל אתם במשרד האוצר לא נותנים.
משה גפני: כלומר, אתם מבקשים שתהיה העברה, עודפים מחויבים אם אי אפשר לבצע.
משה גפני: אתה יודע להסביר על זה משהו?
יובל יעקובי: אלה לא עודפי ביצוע.
יובל יעקובי: העובדה היא שאנחנו נצטרך עוד חצי יום או יום כדי להגיע ממש לסגירה הסופית.
משה גפני: אבל אתם מדברים אתם.
יובל יעקובי: אנחנו מדברים אתם והכל בסדר.
משה גפני: ואתם לוקחים בחשבון שיושב ראש הוועדה תומך בהם נכון לחצי יום הזה.
יובל יעקובי: בטח.
יובל יעקובי: גם אנחנו תומכים בהם.
זאב אלקין: אם אתה תומך בהם כמו שהם תומכים בהם, אנחנו בבעיה.
יובל יעקובי: מה שכן, אני מציע לדון ב-633.
יובל יעקובי: זאת פנייה קטנה שלא קשורה.
משה גפני: לא, אנחנו נדון בשתי הפניות על פי בקשתם.
יובל יעקובי: אני מבקש לדון רק ב-633.
יובל יעקובי: את הפנייה השנייה אני לא רוצה להגיש.
משה גפני: נדון רק בפנייה מספר 633.
יובל יעקובי: זה מימון של גירעונות בשכר שנוצרו כאשר חלק אנחנו מממנים מהרזרבה להתייקרויות בשכר וחלק מאיזושהי תוכנית אחרת.
יובל יעקובי: זה בסיכום עם משרד הקליטה.
משה גפני: בסדר אדוני המנכ"ל?
משה גפני: מה אומרים חברי ישראל ביתנו?
משה גפני: ה צ ב ע ה פנייה מספר 633 – אושרה פה אחד
אברהם מיכאלי: רצית לדון ב-502.
אברהם מיכאלי: דחית אותו לסוף.
משה גפני: המנכ"ל אומר לחכות.
משה גפני: הם בדיונים אתם.
משה גפני: אנחנו מצביעים על הרביזיה של חבר הכנסת וקנין.
משה גפני: ה צ ב ע ה הרביזיה לא אושרה תודה רבה.
משה גפני: הישיבה נעולה ואנחנו מחר מוסיפים בסדר היום העברות תקציביות.
משה גפני: אני עובר להצעת חוק לתיקון פקודת הקרקעות (רכישה לצרכי ציבור)(מספר 3).
משה גפני: אנחנו באמצע ההצבעות.
משה גפני: אנחנו כבר אחרי הדיון.
משה גפני: מה שמחלקים עכשיו זה את הנוסח המתוקן על פי ההחלטות שהתקבלו אתמול בוועדה.
משה גפני: עורך דין אלון סמואל, אני אתן לך דקה או שתיים לדבר, למרות שאנחנו כבר אחרי הדיון.
משה גפני: ביקש יושב ראש הכנסת ואני אאפשר את זה.
אלון סמואל: אני ייצגתי חלק מהעותרים בבג"צ קרסיק.
אלון סמואל: זה הבג"צ שלמעשה התחיל את כל המהלך החקיקתי הזה.
אלון סמואל: המקרה שם הוא מקרה שהמדינה השתמשה בקרקע למטווחים פתוחים בגבעת אולגה, בשלב מסוים הפסיקה את השימוש במטווחים ועיריית חדרה, בברכת הוועדה לבנייה ולמגורים (ול"ל), שהיה המוסד התכנוני אז, תכננה שכונת מגורים יוקרתיים על הקרקע הזאת.
אלון סמואל: אנחנו ביקשנו לקבל את הקרקע הזאת חזרה.
אלון סמואל: זו הפקעה משנת 58' ובג"צ דחה את הטענות של המדינה על ההתיישנות וקבע שבעיקרון מגיע לבעלי הקרקע לקבל את הקרקע בחזרה, כאשר המטרה הציבורית חדלה מלהתקיים ואין ספק שהיא חדלה מלהתקיים.
אלון סמואל: בג"צ השאיר את כל העניין של החקיקה לקבוע כיצד ואיך תוסדר החזרת הקרקע.
אלון סמואל: העיקר של פסק הדין בא ואומר שלמעשה העילה לקבל את הקרקע בחזרה היא ברגע שהמטרה הציבורית חדלה מלהתקיים ואילו הצעת החוק הממשלתית באה באיזה שהוא מקום לסכל את פסק הדין של בג"צ.
אלון סמואל: הצעת החוק באה ואומרת שמתחילים לספור את הזכות לקבל את הקרקע בחזרה החל מהמועד שבו בוצעה ההכרזה על ההפקעה.
אלון סמואל: אנחנו סבורים שיש פה עוול עצום בנושא הזה והמדינה לא הראתה כמה מקרים יש באמת כאלה שהשתמשו בקרקע ציבורית, המטרה הופסקה, ואז למעשה יש זכות לבעל הקרקע לקבל אותה בחזרה.
אלון סמואל: מה שאנחנו מבקשים זה שהוועדה הזאת תשקול, שקודם כל תקופת ההתיישנות תהיה 25 שנה מיום שהופסק הצורך הציבורי בקרקע, ואנחנו מבקשים גם שתהיה חובה על המדינה להודיע שאכן הופסקה המטרה הציבורית, גם ברשומות.
אלון סמואל: הדבר השני הוא שהואיל ולמעשה הפסיקה הזאת של בג"צ נעשתה על פי חוק יסוד כבוד האדם וחירותו, שחוקק ב-92', ומאז המדינה כבר ידעה, על פי פסק דין נוסייבה ופסק דין מח'ול, שלמעשה יש זכויות לבעלי הקרקע.
אלון סמואל: אנחנו מבקשים שאותם עותרים שהעתירות שלהם היו תלויות ועומדות, או משנת 92', או לפחות מאז שהצעת החוק הונחה על ידי הממשלה, יוחרגו מההתיישנות של ה-25 שנה והם יוכלו לבוא ואו לבקש את הקרקע, או, אם הקרקע נמכרה לצד שלישי, לבקש פיצויים תמורתה.
אלון סמואל: אני חושב שזה המינימום שנדרש כדי לא לגרום עוול לאותם עותרים שלמעשה עשו את אותה דרך.
משה גפני: רבותיי, אני מבקש לעשות רוויזיה.
משה גפני: אנחנו ניהלנו דיונים עם הממשלה ועם משרד ראש הממשלה ומשרד המשפטים, המינהל והאוצר, ביקשנו כמה בקשות, אבל על אחת הבקשות שאנחנו צריכים לשנות עכשיו אנחנו צריכים לעשות רוויזיה, משום שעל הסעיפים האחרים עדיין לא הצבענו.
זאב אלקין: מה שצריך לעשות רוויזיה זה רק על חקלאים.
משה גפני: אני מבקש לעשות רוויזיה על סעיף 3 בחוק.
משה גפני: הרוויזיה אושרה.
משה גפני: הרוויזיה על סעיף 3 – אושרה פה אחד אני מבקש להוסיף לוועדה המייעצת בסעיף 3 גם את נציג משרד החקלאות.
משה גפני: חבר הכנסת וקנין, אנחנו נעתרנו לבקשתך ואנחנו מוסיפים לסעיף הזה, ואחרי זה גם לחקלאות, בעיקר לבקשתך.
משה גפני: בגלל שחברי הכנסת חרמש ואורון לא פה, אתה יכול לקחת עכשיו את כל הקרדיט.
משה גפני: מי בעד להוסיף את נציג משרד החקלאות לוועדה המייעצת?
משה גפני: נציג משרד החקלאות הוסף לוועדה המייעצת.
משה גפני: הצבעה על הוספת נציג משרד החקלאות לוועדה המייעצת אושר – פה אחד אני עובר לסעיף 14, עמוד 13, בנוסח החדש.
שרית אפיק: זה סעיף 15 בנוסח החדש.
שרית אפיק: הנוסח החדש, לעומת הנוסח שהיה אתמול בהצבעה, מעגן את רוב הסכמות הוועדה.
שרית אפיק: על ההסתייגויות הצבעת אתמול.
חנא סוייד: ההסתייגויות שלי לגבי ההרכב של הוועדה המייעצת?
משה גפני: הוצבעו, והוועדה, לצערי, לא קיבלה את זה, אבל אתה יכול להתאמץ במליאה.
משה גפני: אני מבקש ממר גבי גולן, מה סוכם לגבי ההוספה בסעיף הזה על החקלאים?
גבי גולן: אני אומר את הדברים לא בניסוח המשפטי, ואחרי זה ננסח משפטית.
גבי גולן: מה שהממשלה מציעה, לאור הדיון שהיה פה אתמול, זה לאפשר לשר האוצר לשקול את משך התקופה שבה המחזיק החקלאי החזיק בקרקע המופקעת כדין, כאשר הוא שוקל את השיקול האם לאפשר השבה או רכישה מחדש של קרקע חקלאית, כאשר אנחנו מדגישים שני נושאים; אחד זה שבאמת המחזיק החזיק בקרקע כדין, הווה אומר, היה לו הסכם, ודבר שני, חשוב לא פחות, זה שהוא לא קיבל תמורת הקרקע הזאת קרקע אחרת להשלמת המשבצת.
גבי גולן: אנחנו בעצם עשינו פה איזה שהיא השוואה בין המחזיק שאינו בחוזה חקלאי למחזיק בחוזה חקלאי, עם השינויים הנובעים מהסכם החכירה.
שגית אפיק: רק להבהיר, זה יחול רק לעניין רכישה מחדש, כי בהשבה החקלאים הם ככל קרקע אחרת.
גבי גולן: אמרנו שאנחנו מציעים, ונעשה את התיקונים הטכניים בהמשך, שזה יחול בשני המקרים.
גבי גולן: זאת אומרת, אם זה מיטיב את מצבם.
גבי גולן: לדעתנו זה מיטיב את מצבם.
שגית אפיק: לא, זה מרע.
שגית אפיק: היום בהשבה קרקע חקלאית יכולה להיות מושבת.
שגית אפיק: זה רק ברכישה מחדש יהיה.
גבי גולן: אנחנו נבדוק את זה.
משה גפני: אני גם לא הבנתי כך.
שגית אפיק: זה צריך להיכנס רק ב-14(ב).
גבי גולן: בסדר גמור, אני מקבל את התיקון שלך.
משה גפני: יש הסתייגויות לסעיף הזה?
משה גפני: הצבענו על ההסתייגויות.
משה גפני: אני מבקש להצביע על סעיף 14.
שגית אפיק: שעכשיו הוא סעיף 15 בנוסח החדש, עמוד 13 למטה.
משה גפני: סעיף 15 בנוסח החדש.
משה גפני: מי בעד סעיף 15 בנוסח החדש עם התיקון של החקלאים?
משה גפני: סעיף 14 אושר – פה אחד חבר הכנסת וקנין, אל תגיד שוועדת הכספים היא חותמת גומי.
משה גפני: אנחנו מצליחים לשנות דברים.
משה גפני: עמוד 22 סעיף 16 בחדש.
שגית אפיק: אין הסתייגויות.
משה גפני: מי בעד סעיף 16?
ארז קמניץ: אני לא יודע מה הנוסח שחולק, אבל אני אומר בשם משרד הפנים שהם מבקשים שהרשות המקומית תרד מהחוק.
ארז קמניץ: יש להם חוק נפרד.
שגית אפיק: בסדר, זה סוכם, זה ייכנס לנוסח, אין בעיה.
שגית אפיק: הרשות המקומית בסעיף הזה תרד, משום שתחילת המימוש זה על המדינה.
חנא סוייד: אני רוצה לשאול איך מתבטא כאן העניין של ההפרטה.
חנא סוייד: אנחנו עכשיו בעידן של הפרטה, שבו המדינה, אחרי שיש לה נכסים ציבוריים, מפריטה.
חנא סוייד: איך החוק הזה מבחינה עקרונית מתייחס לכל הדבר הזה, במיוחד בהתייחס לסעיף הספציפי הזה?
משה גפני: חבר הכנסת סוייד, יש לך את הכי הרבה הסתייגויות על החוק הזה.
חנא סוייד: זה לא לרוחך, כנראה?
משה גפני: לא, לרוחי, להיפך.
משה גפני: אני אומר, את מה שאתה עכשיו שואל, זה בדיוק הדיון שיהיה במליאה.
חנא סוייד: אז תרשום הסתייגויות והסתייגויות לחילופין.
משה גפני: אני מבקש גם על הסעיף הזה לרשום הסתייגות של חבר הכנסת סוייד, שבמקרה הזה זו הסתייגות דיבור.
משה גפני: אני לא מצביע על זה אפילו.
משה גפני: אני גם לא אוהב להצביע נגדך והייתי צריך לעשות את זה אתמול הרבה פעמים.
חנא סוייד: אבל עשית את זה מכיוון שאני איננו.
זאב אלקין: לא, חבר הכנסת גפני, אנחנו לקחנו את זה בחשבון, לכן מחר אנחנו נאפשר לך להצביע יחד עם חבר הכנסת סוייד, ולא נגדו, בחוק הפרטי שלו, של תכנון ובנייה.
משה גפני: מי בעד סעיף 16, כהצעת הוועדה?
משה גפני: הסעיף אושר, כהצעת הוועדה.
משה גפני: סעיף 16 אושר – פה אחד.
משה גפני: אנחנו הולכים לסעיף 17, בעמוד 24.
משה גפני: מי בעד סעיף 17 כהצעת הוועדה?
ארז קמניץ: גם פה זה צריך להיות סדרי הדין של הוועדה שהועברו על ידה.
שגית אפיק: כמו בוועדה המייעצת הרגילה, שאפשר יהיה להתאים את החוק---
משה גפני: דיברנו על זה אתמול.
שגית אפיק: בסדר, ניכנס גם כאן.
משה גפני: אז אני שוב מצביע, מי בעד סעיף 17 כהצעת הוועדה?
משה גפני: הנוסח אושר כהצעת הוועדה.
משה גפני: סעיף 17 אושר – פה אחד.
משה גפני: סעיף 18.
שגית אפיק: את רוצה להסביר את זה?
נטע דורפמן: מכיוון שאנחנו התלבטנו בין לקבוע תקנות לגבי התוספת לבין להכניס כבר עכשיו את הטפסים, הצענו שאת הטפסים אפשר יהיה לתקן באישור ועדת הכספים של הכנסת, כדי שאם יהיו רעיונות לטופס יותר מודרני או...
משה גפני: בסדר גמור, אנחנו פה.
משה גפני: מי בעד סעיף 18 כהצעת הוועדה?
משה גפני: סעיף 18 אושר – פה אחד.
משה גפני: סעיף 19.
משה גפני: מי בעד סעיף 19 כהצעת הוועדה?
משה גפני: סעיף 19 אושר – פה אחד.
משה גפני: סעיף 20.
שגית אפיק: חבר הכנסת חיים אורון מבקש להוריד את שר האוצר, שזה יהיה 'רק הממשלה'.
משה גפני: מי בעד ההסתייגות של חיים אורון?
חנא סוייד: יש לי הסתייגות לגבי סעיף 19.
חנא סוייד: סליחה.
משה גפני: הסתייגות דיבור?
משה גפני: אנחנו מוסיפים.
משה גפני: סעיף 19, מוסיפים הסתייגות דיבור.
משה גפני: מי בעד סעיף 20 כהצעת הוועדה, לאחר שהורדנו את ההסתייגות של חבר הכנסת חיים אורון?
משה גפני: סעיף 20 אושר – פה אחד.
משה גפני: סעיף 21.
משה גפני: מי בעד סעיף 21?
משה גפני: סעיף 21 אושר – פה אחד.
משה גפני: סעיף 21(א).
שגית אפיק: נמספר אחר כך, אבל כרגע זה המספר.
משה גפני: מי בעד סעיף 21(א) כהצעת הוועדה?
משה גפני: סעיף 21(א) אושר – פה אחד.
משה גפני: סעיף 22.
משה גפני: קודם כל השנתיים.
משה גפני: איפה אנחנו אוחזים בשנתיים?
שגית אפיק: סעיף קטן (ה).
משה גפני: בפסקה (ה) של סעיף 22 יש 'הוראות סעיף זה לפקודה.
משה גפני: ..', בנושא של שמאי מכריע.
משה גפני: לפני ההצבעה דובר על ארבע שנים שהממשלה אמרה, אנחנו ביקשנו שנתיים והיתה פשרה של שלוש שנים.
משה גפני: אני החלטתי להתעקש על שנתיים ולכן יהיה כתוב שנתיים, והממשלה ראתה שאני מתעקש אז היא הסכימה.
ארז קמניץ: כי היא רצתה משהו אחר במקום.
ארז קמניץ: אבל אנחנו רוצים להגיד שנוסח הסעיף צריך להיות רק ביחס לשמאי מכריע.
משה גפני: בוועדת השגות גם.
נטע דורפמן: לא, אבל ועדת השגות במינהל על הרשומות של רשויות מקומיות, ואני מזכירה---
ארז קמניץ: אדוני, אנחנו הולכים לעשות רפורמה גדולה ב---
משה גפני: אז תעשו.
ארז קמניץ: אני אומר פה לפרוטוקול---
משה גפני: מר קמניץ, אני לא הולך לשנות את זה, אני יוצא מהחוק הזה עם הרבה בעיות ציבוריות.
משה גפני: מאז אתמול ועד היום, אני קיבלתי---
ארז קמניץ: אתה רוצה גם ועדת השגות?
ארז קמניץ: בסדר.
נטע דורפמן: אנחנו מסכימים שיהיה רק שמאי מכריע.
נטע דורפמן: אתה, בזמנו, רצית לשכנע אותנו להסכים לשמאי מכריע.